Document ID: /roh_data/filtered/fineweb-2-filterrobots_roh.jsonl.gz/52100

par Eva Meier
La ruina Chastel sa chatta a la spunda vers il lai al sidost da Constanza. Anc oz vesins che la ruina era in lung cumplex fortifitgà. Grondas parts dal mir da tschinta èn sa mantegnids. Il medem vala per ina tur dad anc passa 15 m en il nordvest ed ils rests dad ina tur radunda en il sidost. Il fundament extendì da ledifizi sper il mir al nord, sco era ils rests da stabiliment al mir dal sid, procuran al mument anc per discussiuns. Laccess a la fortezza sa chatta al nord. Entrar stuevins tras in portal al pe da la tur e tras ina curt externa.
Davart la preistorgia da la ruina da fortezza na san ins anc nagut, in chastè roman nera quai però segiramain betg. In emprim cumplex fortifitgà è tenor funtaunas documentadas vegnì construì da luvestg Ulrich I (11111127), ma gia ses successur uvestg Ulrich II ha para puspè sbuvà quel lonn 1128. Schigl existan anc rests da questa emprima fortezza, nè anc betg sclerì. Il pli tard en il 13avel tschientaner è la fortezza puspè vegnida erigida, perquai chils uvestgs da Constanza han residià en il 13avel e 14avel tschientaner regularmain en la fortezza Chastel ed han era emess là documents. En consequenza a las tensiuns tranter ils Confederads e lImperi tudestg han ils Confederads dà fieu a la fortezza Chastel ed ella è vegnida destruida. La fortezza è suenter restada ina ruina, ed ins nha construì nagut pli sin quest plazzal.
Lorigin dal chastè da Chastel va enavos sin la fin dal 16avel tschientaner. Sia furma actuala ha el survegnì grazia a las construcziuns dal 18avel e las transfurmaziuns dal 19avel tschientaner. Il chastè e la ruina èn restads fin al di doz en possess dad ina famiglia.
(Lia Rumantscha, Cuira/Chur)
, Eva : Die Ruine Chastel in Tägerwilen TG
Mittelalter – Moyen Age – Medioevo – Temp medieval, Zeitschrift des Schweizerischen Burgenvereins, 13. Jahrgang 2008, Heft 2, 61- 68.